CELEX: E2018J0002
Language: fi
Date: 2019-05-14 00:00:00
Title: Tuomioistuimen tuomio, annettu 14 päivänä toukokuuta 2019, asiassa E-2/18, C vastaan Concordia Schweizerische Kranken- und Unfallversicherung AG, Landesvertretung Liechtenstein (Asetus (EY) N:o 883/2004–24 artikla – Toimivaltaisen valtion ulkopuolella asuva eläkkeensaaja – Luontoisetuudet asuinpaikassa – Korvausmenettely)

19.9.2019   
            
            
               FI
            
            
               Euroopan unionin virallinen lehti
            
            
               C 315/3
            
         
      TUOMIOISTUIMEN TUOMIO,
      annettu 14 päivänä toukokuuta 2019,
      asiassa E-2/18,
      C
      vastaan
      Concordia Schweizerische Kranken- und Unfallversicherung AG, Landesvertretung Liechtenstein
      
         (Asetus (EY) N:o 883/2004–24 artikla – Toimivaltaisen valtion ulkopuolella asuva eläkkeensaaja – Luontoisetuudet asuinpaikassa – Korvausmenettely)
      
      (2019/C 315/04)
      Asiassa E-2/18, C vastaan Concordia Schweizerische Kranken- und Unfallversicherung AG, Landesvertretung Liechtenstein – Liechtensteinin ruhtinaskunnan ensimmäisen oikeusasteen tuomioistuin (Fürstliches Landgericht) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 tulkintaa. EFTAn tuomioistuin, toimien kokoonpanossa Páll Hreinsson, presidentti, sekä tuomarit Per Christiansen (esittelevä tuomari) ja Bernd Hammermann, on antanut 14 päivänä toukokuuta 2019 tuomion, jonka tuomiolauselma on seuraava:
      
                  1.
               
               
                  Jos eläkkeensaajalla ei ole oikeutta luontoisetuuksiin ETA-asuinvaltiossaan, koska etuudet eivät kuulu sen sosiaaliturvajärjestelmän piiriin, eläkkeensaajalla on sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 24 artiklan 1 kohdan nojalla oikeus saada luontoisetuuksia sen ETA-valtion toimivaltaisen laitoksen kustannuksella, jonka lainsäädännön mukaan eläke maksetaan.
               
            
                  2.
               
               
                  Eläkkeensaajalla on oikeus esittää korvaushakemus suoraan sen ETA-valtion toimivaltaiselle laitokselle, jonka lainsäädännön mukaan eläke maksetaan, erityisesti, mutta ei ainoastaan, jos asuinvaltio on evännyt häneltä korvauksen. Sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 22 artiklan 1 kohdan sekä asetuksen (EY) N:o 883/2004 76 artiklan 4 kohdan mukaan, jos toimivaltainen laitos ei anna eläkkeensaajalle tietoja noudatettavasta menettelystä, tämän ei pidä vaikuttaa haitallisesti oikeuksiin, joita eläkkeensaajalla on suhteessa laitokseen.